Publication: Magyar Közlöny
Issue: MK-2009-170 (Year: 2009, Number: 170)
Era: 2004-2010
Section: Melléklet a 163/2009. (XI. 27.) FVM rendelethez
Paragraph Index: 637

4. Eljárás 1. 0,025 ml PBS-t kell tenni a mikrotitráláshoz használatos mûanyaglemez minden vájulatába (V fenekû vájulatokat kell használni). 2. 0,025 ml szérumot kell helyezni az elsõ vájulatba. 3. A szérum 1:2 hígításából többcsatornás mikropipettával 2-es léptékû hígítási sort kell készíteni. Az utolsó vájulatból 0,025 ml-t el kell vetni. 4. A második sortól lefelé valamennyi vájulatba 0,025 ml hígított, 4 vagy 8 HA egységet tartalmazó allantoisz folyadékot kell bemérni. 5. A lemezt enyhén ütögetve össze kell keverni, majd szobahõmérsékleten 30 percig, vagy 4 °C-on 60 percig inkubálni kell. 6. 0,025 ml 1%-os vörösvérsejt szuszpenziót kell mérni minden vájulatba. 7. Enyhén ütögetve össze kell keverni, majd szobahõmérsékleten 40 percig vagy 4 °C-on 60 percig kell tartani. 8. A lemezeket akkor kell leolvasni, amikor a kontroll vörösvérsejtek leülepedtek. A lemez 45 fokos megdöntésével meg kell figyelni a könnycsepp alakú megfolyások azonos mértékû jelenlétét vagy hiányát a csak vörösvérsejtet (0,025 ml) és PBS-t (0,05 ml) tartalmazó kontrollhoz képest. 9. A HAG titer a savónak/szérumnak az a hígítási foka, amelyben még gátolni képes az agglutináció kialakulását. (Minden próbának tartalmazni kell a kívánt HA egység jelenlétét igazoló kontroll antigén titrálást.)

Source: https://magyarkozlony.hu/hivatalos-lapok/2f2521056ef0b505db6efd61ac5271006b462486/dokumentumok/a43db893b1a9cd5729bdb9d0a49ca5f5c90f3e66/letoltes